Ozarbayjon Respublikasi fuqarolik pasporti
Ozarbayjon fuqarosining pasporti (ozarbayjoncha: Azərbaycan pasportu) — Ozarbayjon Respublikasi fuqarolariga beriladigan rasmiy hujjatdir. Ozarbayjon fuqarosining pasporti boshqa mamlakatlarga borish uchun ishlatiladi. Amal qilish muddati — 10 yil. Ozarbayjon Respublikasi Prezidentining 2012-yil 17-iyuldagi Farmoniga asosan 2013-yil 1-sentyabrdan kiritilgan. Pasport biometrikdir. Fuqaroning biometrik maʼlumotlari biometrik pasportning identifikatsiya sahifasiga oʻrnatilgan RFID chipida qayd etiladi. Pasportda vizalar va maxsus shtamplar uchun 50 ta ichki sahifa mavjud. Fuqarolar haqidagi maʼlumotlar ozarbayjon va ingliz tillarida yozilgan. Umumiy pasport Ozarbayjon Ichki ishlar vazirligi va „ASAN“ xizmati tomonidan beriladi. Xizmat va diplomatik pasportlar Ozarbayjon Tashqi ishlar vazirligining Konsullik boshqarmasi tomonidan beriladi. Fuqarolarga 2013-yil 1-sentabrgacha berilgan oddiy (biometrik boʻlmagan) pasportlar biometrik pasportlar bilan birga oddiy pasportning amal qilish muddati tugagunga qadar (2023-yil 1-sentabrgacha) amal qiladi.